Jammerbugt Kommunes borgmester hedder, ikke overraskende, stadig Mogens Gade.

Efter et par timers forhandlinger kom Mogens Gade sammen med resten af sit valgforbund, der består af Venstre, Dansk Folkeparti og Borgerlisten ud fra forhandlingslokalet for at fortælle hvad alle allerede havde regnet ud: Mogens Gade (V) fortsætter som borgmester i Jammerbugt Kommune. Han flankeres af Morten Marinus (DF), der fortsætter som viceborgmester.